થોડાં વર્ષ પૂર્વે ડોંબિવલીના એક ડોક્ટરે સત્તર દિવસની યુરોપ ટુરમાંથી ફક્ત ચાર દિવસની અને ત્રણ રાતની સ્વિટ્ઝર્લેન્ડની પાર્ટ ટુર લીધી હતી, તે સમયે મને બહુ આશ્ચર્ય થયું હતું. મેં ડોક્ટરને પૂછ્યું, ‘તમે આઠ કલાકનો પ્રવાસ કરશો, વિઝા માટે આટલો સમય આપશો તો પછી કમસેકમ આઠ દિવસ તો જાઓ.’ તેમણે જવાબ આપ્યો, “વીણા, અમે હોસ્પિટલ આટલા બધા દિવસો બંધ રાખી નહીં શકીએ, પરંતુ આવું કરીને અમે આજ સુધી ક્યાંય જઈ શક્યાં નથી. હોસ્પિટલ પણ મહત્ત્વનુ છે, કારણ કે લોકોના જીવનનો પ્રશ્ન છે. ઈમરજન્સી ગમે ત્યારે આવી શકે જે સમયે અમારે અહીં હોવું જરૂરી હોય છે. હવે ચાર દિવસ બહાર જઈને આવ્યા પછી અમે એક્ચ્યુઅલી અમને અને હોસ્પિટલને પણ ડિટેચમેન્ટની આદત પાડવાનું શરૂ કરી રહ્યાં છીએ, જે સમયે અમને ખ્યાલ આવ્યો કે ફોરેન ટુર કરવા પૂર્વે મોટે ભાગે ટેવાઈ જવું પડે છે. આના કારણે ફક્ત ત્રણ-ચાર દિવસ જવું તે આમ તો યોગ્ય નથી, પરંતુ તે જરૂર છે અથવા જરૂર બની રહી છે. દિવસના ચોવીસ કલાક, મહિનાના ત્રીસ દિવસ, વર્ષના બાર મહિના અગાઉ પણ હતા અને હમણાં પણ છે, પરંતુ દુનિયા નજીક આવી રહી છે અને ઝડપથી બદલાઈ પણ રહી છે. વૈશ્વિક સ્પર્ધા આસપાસમાં જ છે ત્યારે વર્ષનું કામ મહિનામાં, મહિનાનું કામ દિવસમાં અને દિવસનું કામ કલાકમાં પૂરું કરવાનો સમય આવી ગયો છે. જીવનનું ચક્ર એટલું ગતિમાન થયું છે કે થાકી જવાય છે. આ થાક પર એક ઉતારો એટલે પર્યટન છે. જોકે તે કરવા અગાઉ હતો તેવો સમય હવે યુવાનો પાસે નથી અને તેમને માટે એક દિવસથી ચાર દિવસ સુધી દેશવિદેશની સહેલગાહ આયોજિત કરવાની અમારી એક પર્યટન સંસ્થા તરીકે ફરજ છે.